**Ford Fiesta ST voitti 22 palkintoa ensimmäisen myyntivuotensa aikana**

* Ford Fiesta ST voitti 22 palkintoa ensimmäisen myyntivuotensa aikana. Mikään Fordin pienikokoisista suorituskykyisistä autoista ei ole yltänyt samaan.
* Fiesta ST on *BBC TopGear Magazinen* 2013 vuoden auto Isossa-Britanniassa, *Echappement* magazinen vuoden urheiluauto Ranskassa ja *Automobile Magazinen* All-Star-auto 2014 Yhdysvalloissa
* Fiesta ST:ssä on 1.6 litran EcoBoost-bensiinimoottori, joka tuottaa 182 hevosvoiman tehot ja 240 Nm:n väännön. Auto kiihtyy 0-100 km/h 6,9 sekunnissa ja sen huippunopeus on 220 km/h.

**Helsinki 15.4.2014** – Ford Fiesta ST:n palkintokaappi täyttyy hurjaa vauhtia.

Fordin nopein ja dynaamisin pieni tuotantoauto on saanut 22 palkintoa Euroopassa ja muualla maailmassa tultuaan markkinoille vuosi siten maaliskuussa. Fiesta ST on Fordin valmistamista pienikokoisista suorituskykyisistä autoista palkituin.

Palkintojen joukossa ovat mm. seuraavat tittelit: *BBC TopGear Magazinen* vuoden auto Isossa-Britanniassa, *Echappement* magazinen vuoden urheiluauto Ranskassa ja viimeisimpänä *Automobile Magazinen* All-Star-auto Yhdysvalloissa.

“Fiesta ST:n kehitystyön tavoitteena oli tuottaa auto, joka veisi sanomaa Fordin dynaamisesta käsiteltävyydestä ja suorituskyvystä kaikkialle maailmaan”, kertoo Glen Goold (Fiesta Global Chief Programme Engineer, Ford of Europe) “Nämä ovat ominaisuuksia, joista meidät tunnetaan. Siksi onkin hienoa, että olemme saaneet niistä palkintoja eri puolilla maailmaa. Teemme autoja, joiden tavoitteena on saada hymy kuljettajansa huulille. Mikään ei ole parempaa kuin sen aikaan saaminen.”

Fiestan mahtavan ajokokemuksen takaa löytyvät tarkasti säädetty voimansiirto ja alusta. Autossa on 1.6 litran EcoBoost-bensiinimoottori, joka tuottaa 182 hevosvoiman tehon ja 240 Nm:n väännön. Se kiihtyy 0-100 km/h 6,9 sekunnissa, huippunopeus on 220 km/h. Fiesta ST:n kehityksestä on vastannut Fordin Team RS.

Team RS sääti voimansiirtoa, jousitusta, ohjausta ja jarruja saavuttaakseen parhaan mahdollisen ajodynamiikan. Autoon tuli myös teknologiaa, jota on aiemmin ollut vain suuremmissa suorituskykyisissä autoissa, kuten paranneltu kaarreajon hallintajärjestelmä (Torque Vectoring Control) ja kolmitoiminen ajonvakausjärjestelmä, kuusivaihteinen manuaalivaihteisto ja levyjarrut takana.

Fiesta ST on saanut loistavia arvioita automedioilta Euroopassa ja Yhdysvalloissa:

* *BBC TopGear Magazine* (Iso-Britannia) totesi Fiesta ST:stä: “Auto, joka virkistää, innostaa ja sytyttää uudelleen rakkauden, jonka luulit jo kadonneen. Auto, joka saa hymyn huulillesi joka ikinen päivä. Se on vuoden 2013 nautittavin auto.”
* *Auto Bild* (Saksa) piti Fiesta ST:tä Seat Ibiza Cupraa parempana ja kutsui sitä “äänekkääksi, yksinkertaiseksi, edulliseksi, tarvittaessa röyhkeäksi ja nopeaksi silloin kun sen pitääkin olla.”
* *Road & Track* (Yhdysvallat) kirjoitti: “Fiesta ST selviää helposti mutkissa kolmos- ja nelosvaihteella ilman pienoistakaan aliohjautuvuutta, kiitos Fordin kaarreajon hallintajärjestelmän.”

Jokapäiväiseen ajoon tarkoitetun Fiesta ST:n polttoaineen kulutus on 5,9 litraa/100 km ja CO2-päästöt 138 g/km\*. Päästöt ovat 20 prosenttia alhaisemmat ensimmäisen sukupolven Fiesta ST:hen verrattuna, vaikka se tuottaa lähes 20 prosenttia enemmän tehoja ensimmäisen sukupolven 2.0-litraiseen moottoriin verrattuna.

“Fiesta ST:ssä yhdistyvät suorituskyky, muotoilu ja laatu, jotka yhdessä tuottavat verrattoman ajokokemuksen”, kertoo Juergen Gagstatter (Chief Programme Engineer, Fiesta ST). ”Ford Fiesta ST on täydellinen vaihtoehto suorituskykyistä autoa haluaville.”

Palkinnot, jotka Fiesta ST on voittanut sitten vuoden 2013 maaliskuun:

* BBC TopGear Magazine (Iso-Britannia), Car of the Year
* Echappement (Ranska),Sports Car of the Year
* Car (Espanja), Top 11 Sports Cars
* Auto Express (Iso-Britannia), Best Hot Hatch
* Scottish Car of the Year (Iso-Britannia), Best Hot Hatch
* The Sunday Times (Iso-Britannia),No. 1 Hot Hatch
* Autocar (Iso-Britannia),Best Value Driver’s Car
* Automobile Magazine (U.S.), 2014 All-Star
* Car and Driver (Yhdysvallat),10 Best
* Gear Patrol (Yhdysvallat),GP100 Top Gear
* Popular Mechanics (Yhdysvallat),2014 Automotive Excellence Award for Handling
* Esquire (Yhdysvallat),Small Car of the Year
* Culture Map – Houston (Yhdysvallat),Hot Compact of the Year
* Autobytel (Yhdysvallat),2014 Compact Car of the Year
* MotorWeek (Yhdysvallat),Drivers’ Choice Award for Best Subcompact Car
* Hagerty (Yhdysvallat),2014 Hagerty Hot List
* About.com (Yhdysvallat),Best New Cars of 2014
* National Business Review (Yhdysvallat), Sports Car of the Year 2013
* **UK Car of the Year (**Yhdysvallat**), Best Performance Car**
* **kbb.**com (Yhdysvallat),10 Coolest New Cars Under $25,000 of 2014
* TopGear Magazine (Kiina),Best Performance Car in 2013
* China Auto Pictorial (Kiina),Performance Car of the Year

Fiesta ST:n parissa työskennellyt Ford-tiimi ja [Team RS:n ajodynamiikan asiantuntija David Put](http://www.youtube.com/watch?v=H-KempOrImw&) palkittiin viime vuonna Vehicle Dynamics International Awardseissa parhaana tiiminä ja parhaana asiantuntijana.

*\* Ilmoitetut polttoaineen kulutusluvut ja CO2-päästöarvot on mitattu Euroopan komission direktiivin (EC) 715/2007 asettamien teknisten vaatimusten mukaisesti. Polttoaineen kulutus ja CO2-päästöt on määritelty ajoneuvotyypin, ei yksittäisen auton mukaan. Käytetty testaustapa mahdollistaa vertailtavuuden eri autotyyppien ja valmistajien välillä. Polttoainetehokkuuden lisäksi ajokäyttäytymisellä sekä muilla ei-teknisillä asioilla on vaikutusta auton polttoaineen kulutuksen ja CO2-päästöjen määrittämiseen. CO2 on pääasiallisin kasvihuonekaasu, joka on syynä ilmaston lämpenemiseen. Luvut voivat erota maailman muiden alueiden luvuista johtuen alueiden eri ajosykleistä ja säännöksistä.*

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 181 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.corporate.ford.com](http://www.corporate.ford.com/)

**Euroopan Ford** valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 67 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista 13 Ford omistaa kokonaan tai on enemmistöomistaja ja 9 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 – samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

010 3447 123

rsalin1@ford.com